hotchpotch/miracl-hf-unified huggingface dataset:
Jaakko Borg
Jaakko Grels Borg (20. syyskuuta 1927 Helsinki – 15. lokakuuta 2005 Helsinki) oli suomalainen muusikko, säveltäjä ja levytuottaja. Borg toimi 1950-luvun alusta alkaen Musiikki-Fazerilla studiopäällikkönä, vastaten useiden levytysten sovituksista. Hän myös ideoi MTV3:n "Syksyn sävel" -ohjelman vuonna 1968. Tunnettuja Borgin sävellyksiä ovat muun muassa ”Uudelleen jos luokses tulla voisin”, ”Kevätunta” ja ”Kuulen sydämen ääntä”. Borg teki paljon sovituksia venäläisistä kansanlauluista.
1970-luvulta lähtien Borg alkoi keskittyä enemmän taidemusiikkiin, ja tuotti muun muassa ensimmäiset kokonaiset suomalaiset oopperaäänitteet. Hän toimi tuolloin Finlandia Records -yhtiön taiteellisena johtajana ja jatkoi tehtävässä 1980-luvun lopulle. Finlandia Recordsin tuotantopäällikkönä Jaakko Borgin jälkeen jatkoi Jari Tiessalo, joulukuusta 1990 aina kevääseen 2004 asti, jolloin Warner Musicin levypuolen ulkomaisten omistajamuutosten jälkeen levymerkin aktiivinen ja säännöllinen julkaisutoiminta lopetettiin.
Borgille myönnettiin valtion säveltaidepalkinto vuonna 1985, Suomen Leijonan ritarimerkki vuonna 1987, Sibelius-mitali vuonna 1988 ja levytuottajien kunniapalkinto Kultainen Emma vuonna 1997.
Jaakko Borgin veljiä olivat oopperalaulaja Kim Borg ja arkkitehti Olli Borg.
Offenbach am Main
Offenbach am Main, lyhyemmin Offenbach, on kaupunki Hessenin osavaltiossa, Saksassa. Offenbach sijaitsee Mainjoen varrella Frankfurt am Mainin kaakkoispuolella ja on osa Reinin-Mainin metropolialuetta. Kaupungissa on arviolta 123 734 asukasta (vuonna 2015) ja sen pinta-ala on 44,89 neliökilometriä.
Offenbach mainitaan kirjallisissa lähteissä ensimmäisen kerran vuonna 977. 1800-luvulla teollisuuden kasvaessa voimakkaasti koko Saksassa Offenbachin asukasluku lähti nopeaan nousuun. Kaupunki oli myös aikoinaan Saksan nahkateollisuuden keskus, ja tuosta ajasta kaupungissa on vielä muistona Saksan nahkamuseo. Kaupungissa myös järjestetään kansainvälisiä nahkamessuja.
Kaupunkirautatieverkosto Reinin-Mainin S-Bahn kattaa Offenbachin kaupungin.
Kokonainen funktio
Funktioteoriassa kokonainen funktio on holomorfinen funktio koko kompleksitasossa. Tyypillisiä esimerkkejä kokonaisesta funktioista ovat polynomit, eksponenttifunktio sekä kokonaisten funktioiden summat, tulot ja yhdisteet. Jokainen kokonainen funktio voidaan esittää kaikkialla suppenevan potenssisarjan avulla.
Huomaa, että kokonaisella funktiolla voi olla singulariteetti tai jopa oleellinen singulariteetti laajennetun kompleksitason äärettömyyspisteessä. Jälkimmäisessä tapauksessa funktiota kutsutaan transsendenttiseksi kokonaiseksi funktioksi. Liouvillen lauseesta seuraa, että funktio, joka on kokonainen koko Riemannin pallolla, on vakio.
Liouvillen lause antaa tärkeän kokonaisia funktioita koskevan tuloksen: Rajoitettu kokonainen funktio on vakio. Tätä ominaisuutta voidaan käyttää algebran peruslauseen todistukseen. Picardin lause on merkittävä yleistys Liouvillen lauseesta: ei-vakio kokonainen funktio saa jokaisen kompleksiarvon korkeintaan yhtä lukuun ottamatta. Jälkimmäisestä poikkeuksesta on esimerkkinä eksponenttifunktio, joka ei saa arvokseen nollaa missään pisteessä.
Knives Out (albumi)
Knives Out on Jermainen esikoisalbumi. Se ilmestyi 6. syyskuuta 2006. Levyn tuotti, äänitti ja miksasi Antto Tuomainen, ja masteroi Svante Forsbäck. Äänitys tapahtui huhti-kesäkuun 2006 aikana. Kappaleesta "The Snipers" julkaistiin single, joka sijoittui Suomen virallisen singlelistan sijalle 8. Kappaleen albumiversio on miksattu ja masteroitu uudelleen, ja demoilta löytyvät Boston Massacre ja Goodbye Sign on äänitetty kokonaan uudestaan.
William Brade
William Brade (1560 – 26. helmikuuta 1630) oli englantilainen säveltäjä, viulisti ja viola da gamban soittaja. Hän vaikutti myöhäisen renessanssin ja varhaisen barokin ajalla. Suurimman osan ammattiurastaan hän vietti Saksassa.
William Brade lähti vuoden 1590 tienoilla kotimaastaan Saksaan. Hän työskenteli muun muassa Brandenburgissa ja vuosina 1594–1596 Kristian IV:n palveluksessa Tanskassa. Vuodet 1606–1608 hän vietti Bückeburgissa ja vuodet 1608–1610 Hampurissa. Vuonna 1610 hän palasi Bückeburgiin. Hän vietti viimeiset vuotensa Hampurissa, eikä hänen tiedetä enää palanneen Englantiin.
Suurin osa William Braden musiikista on jousisoittimille sävellettyä tanssimusiikkia. Hänen varhaisemmassa tuotannossaan, kuten vuonna 1609 Hampurissa julkaistussa kokoelmassa, on vaikutteita englantilaisesta musiikista, kuten Peter Philipsin ja John Dowlandin tuotannosta. Myöhemmin hän otti mallia italialaisesta musiikista ja sävelsi muun muassa canzonan.
Osnabrück
Osnabrück on kaupunki Saksan luoteisosassa Ala-Saksin osavaltiossa. Se sijaitsee Hasejoen varrella, Teutoburgin metsän ja Wiehengebirgen matalan vuorijonon välissä. Kaupungissa on arviolta 162 403 asukasta (vuonna 2015), ja sen pinta-ala on 119,79 neliökilometriä.
Frankkien kuningas Kaarle Suuri perusti Osnabrückin vuoden 780 tienoilla. Hieman ennen vuotta 803 Osnabrückista tuli piispanistuimen keskus. Vuonna 889 kuningas Arnulf antoi sille kaupankäynti-, tulli- ja rahanlyöntioikeudet. Kaupunginoikeudet Osnabrückille myönnettiin vuonna 1171, ja samoihin aikoihin kaupunki oli myös tärkeä hansakaupunki.
Osnabrückin junaturmassa tammikuussa 1918 kuoli kaksitoista suomalaista jääkäriä.
Osnabrück on yliopistokaupunki: Siellä sijaitseva Osnabrückin yliopisto on perustettu vuonna 1974. Yliopistolla on noin 10 000 opiskelijaa. Lisäksi kaupungissa sijaitsee ammattikorkeakoulu, sekä Pohjois-Saksan katolinen korkeakoulu.
Kaupungin ympärillä on luonnonpuisto Natur- und Geopark TERRA.vita, joka liittyy Teutoburgin metsään.
Hua Hin
Hua Hin (, ”kivipää”) on kaupunki Prachuap Khiri Khanin provinssissa Thaimaassa Siaminlahden länsirannikolla noin 193 km etelään Bangkokista. Kaupungin hallinnollinen status on amphoe ja asukasluku 41 953 henkeä (v. 2000). Kaupunki on Thaimaan vanhimpia rantalomakohteita.
Kuningas Mongkut (Rama IV) oli tunnettuna tähtitieteen harrastajana tullut paikalle tarkkailemaan ennustamaansa auringonpimennystä vuonna 1868. Myöhemmin vuonna 1910 prinssi Chakrabongse, Rama VI:n veli, vieraili paikalla metsästysretkellä mieltyen paikkaan niin, että rakennutti paikalle huvilan. Muita hovin jäseniä seurasi perässä, kunnes 1920-luvulla kuningas Prajadhipok (Rama VII) rakennutti paikalle kuninkaallisen palatsin "Klaikangvonin" (suomeksi ”kaukana huolista”, vrt. ). Nimitys osoittautui sikäli vääräksi, että kuningas syöstiin vallasta hänen ollessaan huvilallaan lomailemassa vuonna 1932. Kuninkaallisia varten paikalle vedettiin myös rautatie.
Hua Hinin rautatieasema on hyvin säilyneenä kaunis esimerkki vanhasta rautatiearkkitehtuurista. Hua Hinin vanhimpia hotelleja on entinen "Railway Hotel" (nykyinen Sofitel Central Hua Hin). Kuninkaallisten ja seurapiirien perässä tulivat myöhemmin massaturistit 1980-luvulla. Hua Hinia on sanottu Pattayan vastakohdaksi – sen kohderyhmänä ovat varsinkin lapsiperheet ja eläkeläiset. Viime aikoina Hua Hinin turismi on vilkastunut huomattavasti ja kaupungissa on suoritettu suuria laajennus- ja rakennustöitä.
Kolmesta amphoesta – Hua Hin, Cha Am, Pranburi – ja yhdestä tambonista (Sam Roi Yod) on kaavailtu uutta provinssia kunnioittamaan kuninkaan 80-vuotispäivää 2007. Uuden provinssin nimi annetaan kuninkaan itsensä päätettäväksi, eikä se ole vielä tiedossa.
Lewis Campbell
Lewis Campbell (3. syyskuuta 1830 – 25. lokakuuta 1908) oli brittiläinen klassisen kirjallisuuden tutkija. Hän oli syntyisin Edinburghista, Skotlannista. Hänen isänsä Robert Campbell oli runoilija Thomas Campbellin serkku.
Campbell opiskeli Edinburgh Academyssä, Glasgow'n yliopistossa sekä Oxfordin yliopistossa. Hän opetti Oxfordin Queen's Collegessa (1855–1858), toimi sijaisena Milfordissa, Hampshiressä (1858–1863) ja kreikan kielen professorina St Andrewsin yliopistossa (1863–1894). Vuonna 1894 hänet valittiin Oxfordin Balliol Collegen kunniajäseneksi.
Tutkijana Campbell tunnetaan ennen kaikkea Sofoklesta ja Platonia käsittelevistä töistään. Hänen teoksiinsa ja käännöksiinsä kuuluvat:
Ohotsk
Ohotsk () on runsaan 4000 asukkaan kaupunkityyppinen taajama Ohotajoen suulla Ohotanmeren rannalla, Habarovskin aluepiirin pohjoisosissa Venäjän kaukoidässä. Ohotsk on Ohotskin piirin hallintokeskus.Vuonna 1647 perustettu Ohotsk on ensimmäinen venäläisten perustama asutuskeskus Venäjän kaukoidässä.
Friedrich Schleiermacher
Friedrich Daniel Ernst Schleiermacher (21. marraskuuta 1768 Breslau, Sleesia – 12. helmikuuta 1834 Berliini) oli preussilainen teologi ja filosofi.
Schleiermacher sijoittuu teologiansa kanssa romantiikan vuosisataan. Tämän ajan mukaisesti hän painottaa tunteen ja itsetiedostuksen merkitystä kristillisessä teologiassa. Hänen mukaansa kristillinen usko ja teologia liittyvät "absoluuttiseen riippuvuuden tarpeeseen", eikä uskonnon olemusta voi tämän vuoksi tavoittaa yksin järjen kautta.
Schleiermacher haluaa sanoutua irti valistukselle tyypillisestä tavasta nähdä Kristuksen kuoleman merkitys vain moraalisena tai eettisenä esikuvana. Tämän sijaan hän haluaa korostaa sen uskonnollista pelastukseen liittyvää arvoa. Hänen mukaansa Kristus on ihmisen jumalatietoisuuden esikuva ja äärimmäinen esimerkki ihmisen hurskaudesta.
Schleiermacher pitää hermeneutiikkaa kaikkia tekstejä koskevana ymmärtämismetodina. Hänen mukaansa tekstit tulisi käsittää elämänilmauksiksi. Tekstin ymmärtämisen tulisi olla mahdollisimman holistista ja perustua lingvistiseen ja psykologiseen ymmärtämiseen. Lingvistisessä osassa tekstin merkitystä tarkastellaan osana laajempia teksti- ja kulttuurikokonaisuuksia. Psykologisessa prosessissa tärkeää olisi asettua tai eläytyä kirjoittajan psykologiseen elämäntilanteeseen ja elämänhistoriaan. Tämän vuoksi tekstin ymmärtäminen vaatii mahdollisimman paljon historiallista taustatietoa. Ymmärtäminen on luonteeltaan kehämäistä, mutta paranee hermeneuttisen kehän prosessissa jatkuvasti.
Schleiermacherin kootut teokset on julkaistu kolmessa osassa:
Anselm Feuerbach
Anselm Feuerbach (12. syyskuuta 1829 – 4. tammikuuta 1880) oli saksalainen taidemaalari. Hän syntyi Speyerissä tunnetun arkeologin poikana. Hän oli Saksan 1800-luvun uusklassisen koulukunnan johtavia taidemaalareita.
Feuerbachin teoksia on esillä monissa Saksan johtavissa gallerioissa: Stuttgartissa on hänen teoksensa "Ifigenia"; Karlsruhessa "Dante Ravennassa"; Münchenissä "Medea" ja Berliinissä "Konsertti", hänen viimeinen merkittävä maalauksensa. Muita hänen merkkiteoksiaan ovat "Amazonien taistelu", "Pietà", "Platonin pidot", "Orfeus ja Eurydike" sekä "Ariosto Ferraran puistossa".
Tango Pelargonia – 20 suosikkia
Tango Pelargonia – 20 suosikkia on suomalaisen laulajan Kari Kuuvan studioalbumi. Se julkaistiin 1997.
Rey Misterio, Sr.
Rey Misterio, Sr., oikealta nimeltään Miguel Ángel López Díaz (s. 8. tammikuuta 1958 Tijuana, Baja California) on meksikolainen showpainija, joka teki ensiesiintymisensä painijana 6. tammikuuta 1976. Hän on voittanut urallaan muun muassa WWA:n juniorimaailmanmestaruuden kahdesti. Hän voitti WWA Tag Team -mestaruuden veljenpoikansa Rey Mysterion kanssa. Misterion liikkeitä ovat muun muassa Power Bomb ja Plancha.
On the Way to Wonderland
On the Way to Wonderland on Sunrise Avenuen toukokuussa vuonna 2006 julkaistu debyyttialbumi. Levyllä soittaa kokoonpano Samu Haber, Janne Kärkkäinen, Raul Ruutu ja Sami Osala. Osalaa korvaa suurimmassa osassa kappaleita Teijo Jämsä, ja koskettimia soittaa tuottaja Jukka Backlund.
Albumista on olemassa myös niin sanottu kultapainos (Gold Edition), joka julkaistiin 29. marraskuuta 2006 albumin ylitettyä Suomessa kultalevyyn oikeuttavan 15 000 myydyn kappaleen rajan. Kultapainos sisältää debyyttialbumin kappaleiden lisäksi viisi uutta versiota. __notoc__
Albumi ylitti Suomessa platinalevyn rajan helmikuussa 2007 ja yhtye sai palkinnot siitä maaliskuussa.
Albumin ensimmäinen single "All Because of You" julkaistiin helmikuussa 2006.
Albumi ylsi parhaimmillaan Suomen virallisen listan sijalle 2.Suomessa ja Saksassa albumin myynti on ylittänyt platinalevyrajan. Myös Itävallassa, Kreikassa ja Sveitsissä albumi on myynyt kultaa.
Saksan vuoden 2007 soitetuimpien radiokappaleiden top 100 -listalta löytyy kolme Sunrise Avenuen kappaletta. Korkeimmalle nousi "Fairytale Gone Bad", joka myi Saksassa kultaa ja sai toiseksi eniten soittoaikaa Saksan radioissa. "Forever Yours" löytyy listan sijalta 55 ja "Heal Me" sijalta 87.
All Because of You
All Because of You on Sunrise Avenuen ensimmäinen single, heidän debyyttialbumiltaan On the Way to Wonderland. Single julkaistiin helmikuussa 2006.
Romeo (kappale)
Romeo on Sunrise Avenuen toinen single vuodelta 2006. Singlellä soittaa kokoonpano Samu Haber, Janne Kärkkäinen, Raul Ruutu ja Sami Osala. Romeosta on tehty myös musiikkivideo. Nimikappaleen lisäksi single sisältää kappaleen "Nasty", joka ei ole alkuperäisellä "On the Way to Wonderland" -levyllä, mutta se löytyy saman levyn kultapainoksesta.
MDA
MDA () on IBM:n vuonna 1981 julkaistun IBM PC:n näytönohjain. MDA ei sisältänyt grafiikkaominaisuuksia, vaan ainoastaan yksivärisen tekstitilan joka pystyi esittämään 80 saraketta 25 rivillä.
MDA-näytönohjain sisälsi 4 kilotavua videomuistia. Korkean terävyyden ja selkeän merkistön vuoksi standardi olikin käytössä ennen kaikkea yritysmaailmassa ja tekstinkäsittelyssä.
MDA tarjosi merkistölle seuraavat ominaisuudet: "näkymättömyys, alleviivaus, kirkas (lihavointi), käänteinen video ja vilkutus". Näistä osan pystyi yhdistämään, joten esimerkiksi kirkas, alleviivattu teksti oli mahdollista tuottaa ruudulle.
MDA:n merkistö koostui merkeistä, jossa jokainen merkki käytti 9×14 pikseliä yhden merkin ollessa 7×11 pikseliä. Vaikka teoreettinen enimmäisresoluutio oli 720×350 pikseliä (joka on siis 9 pikseliä × 80 merkkiä = 720 pikseliä ja 14 pikseliä × 25 riviä = 350 pikseliä), ei standardi kuitenkaan tukenut kuin enintään 256 yhtäaikaista merkkiä. Nämä merkit tallennettiin näytönohjaimen lukumuistiin, eikä tämän vuoksi määrään pystytty vaikuttamaan ohjelmallisesti.
Merkistö jota käytettiin MDA:ssa tunnetaan nykyisin nimellä CP437 ().
Fairytale Gone Bad
Fairytale Gone Bad on Sunrise Avenuen kolmas single heidän ensimmäiseltä On the Way to Wonderland -nimiseltä debyyttialbumilta. Single julkaistiin Suomessa 23. elokuuta 2006. Kappaleesta tehtiin samaan aikaan myös musiikkivideo, joka kuvattiin Espanjan Barcelonassa. Videon ohjasi Yhdysvalloissa työskentelevä tunnettu ohjaaja-valokuvaaja Ralf Strathmann, joka on aikaisemmin kuvannut ja ohjannut videoita monille artisteille kuten Apocalypticalle, Blink 182:selle ja HIMille.
"Fairytale Gone Bad" palkittiin NRJ Radio Awardseissa parhaana suomalaisena kappaleena, ja se valittiin Ranskan tunnetuimman urheilutapahtuman, Ranskan ympäriajon tunnusmusiikiksi.
Eija Kantolan vuoden 2012 levyllä "Peili" on suomenkielinen cover Fairytale Gone Badista nimeltä "Häkkilintu". Suomenkieliset sanat on tehnyt Jonnaemilia Kärkkäinen eli Jo Angel. Idea suomenkieliseen versioon tuli Sunrise Avenuen laulajan Samu Haberin äidiltä.
Hat Yain kansainvälinen lentoasema
Hat Yain kansainvälinen lentoasema sijaitsee yhdeksän kilometrin päästä Hat Yain kaupungista eteläisessä Thaimaassa. Kenttää ylläpitää Airports of Thailand, PCL. Lentoaseman kautta kulkee vuosittain yli 4 miljoonaa matkustajaa, lentoja on noin 9 500 ja rahtia kuljetetaan 12 000 tonnin edestä. Kiitotien kapasiteetti on 30 lentoa tunnissa.
Post Whatever
Post Whatever on Jermainen toinen demo-EP. Julkaisun aikaan kaikki kappaleet olivat vapaasti ladattavissa netistä. Levyn promoversio kantoi nimeä Promo 05 ja sisälsi vain neljä ensimmäistä kappaletta. Myöhemmin Post Whateverin ja ensimmäisen ep:n None of Us Live in Glass Houses kappaleita on myyty samalla levyllä.
Post Whateverin Avausraidasta Goodbye Signistä tehtiin samana vuonna musiikkivideo, joka on ilmaisessa nettilevityksessä. Goodbye Sign tuli myös seuraavalle singlelle Metro Skylle ja uudelleenäänitettynä debyyttialbumi "Knives Outille". Levyn äänitti, miksasi ja masteroi Petri Mäkelä joulukuun 2004 ja tammikuun 2005 välisenä aikana. Koskettimet soitti Petri Valkiala.
Metro Sky
Metro Sky on Jermainen ensimmäinen CD-single, ja Indie Jonesin ensimmäinen julkaisu. Singlellä mukana myös Tampereen Aleksanterin kirkossa kuvattu Goodbye Sign video. Edellisestä Jermaine-tuotoksesta, CD-ep:stä Post Whatever otettiin "Metro Sky"lle mukaan Goodbye Sign-kappale. Kaksi uutta kappaletta äänitettiin 10.–11. syyskuuta 2006 Antto Tuomaisen äänittämänä ja miksaamana.
The Snipers
The Snipers on Jermainen ensimmäinen single neljä kuukautta myöhemmin ilmestyneeltä debyyttilevyltä "Knives Out". Avausraita The Snipers löytyy albumilta uudelleen miksattuna ja masteroituna. Singlen äänitti, tuotti ja miksasi Antto Tuomainen huhti-toukokuun 2006 aikana. Singlen masteroi Petri Mäkelä.
Single ylsi Suomen virallisen listan sijalle 8.
Numero 2
Numero 2 on suomalaisen rock-yhtyeen Eero ja Jussi & The Boys studioalbumi.
A-puoliB-puoli
Matthew Upson
Matthew James Upson (s. 18. huhtikuuta 1979 Hartismere, Englanti) on englantilainen jalkapalloilija, joka edustaa Englannin Mestaruussarjan Milton Keynes Donsia. 185-senttinen Upson on pelipaikaltaan puolustaja.
Vuodesta 2015 nykyistä seuraansa edustanut Upson on aikaisemmin pelannut Lutonissa, Arsenalissa, Nottinghamissa, Crystal Palacessa, Readingissa, Birminghamissa, West Hamissa, Stokessa, Brightonissa ja Leicesterissä. Pelatessaan West Hamissa hän toimi joukkueen kapteenina vuosina 2009–2011.
Englannin maajoukkuetta Upson on edustanut 21 kertaa.
Whiteheadin lause
Matematiikassa homotopiateoriaan kuuluva Whiteheadin lause sanoo, että jos jatkuva kuvaus "f" topologisten avaruuksien "X" ja "Y" välillä indusoi isomorfismin kaikkien homotopiaryhmien välille, on "f" homotopiaekvivalenssi olettaen, että "X" ja "Y" ovat yhtenäisiä CW-komplekseja. Tuloksen todisti J. H. C. Whitehead ja se tarjosi perustelut CW-kompleksien hyödyllisyydelle homotopiateoriassa.
Tarkemmin sanottuna, olkoon annetut CW-kompleksit "X" ja "Y" kantapisteinään "x" ja "y" tässä järjestyksessä. Olkoon "f" jatkuva kuvaus
jolle "f"("x") = "y". Kun "n" ≥ 0, tarkastellaan indusoituja kuvauksia
missä π tarkoittaa kaikilla "n" ≥ 1 "n":ttä homotopiaryhmää. Kun "n" = 0 tämä tarkoittaa polkukomponenttien kuvausta. Jos sekä "X" että "Y" ovat yhtenäisiä, ei kuvaus "f" anna mitään tietoa avaruuksista. Sanomme, että "f" on heikko homotopiaekvivalenssi jos kuvaukset "f" ovat kaikki bijektiivisiä. Tällöin Whiteheadin lause sanoo, että heikko topologiaekvivalenssi yhtenäisten CW-kompleksien välillä on itse asiassa homotopiaekvivalenssi.
CW-kompleksi
Topologiassa CW-kompleksi on eräänlainen topologinen avaruus, jonka otti käyttöön J. H. C. Whitehead homotopiateoriassa. CW-kompleksien ideana oli saada topologisten avaruuksien luokka, joka oli laajempi kuin simplikaalisten kompleksien luokka. Nykyään sanotaan, että CW-komplekseilla on paremmat kategoriset ominaisuudet kuin simplekseillä. CW-komplekseilla on lisäksi kombinatorinen luonne, jolloin niillä voidaan laskea paremmin kuin simplekseillä. CW-kompleksien tulee englannin kielen sanoista "closure-finite weak topology".
Minä menen Jumalan muistiin
Minä menen Jumalan muistiin on suomalaisen laulajan Kari Kuuvan studioalbumi. Se julkaistiin 1983.
Pforzheim
Pforzheim on kaupunki Baden-Württembergin osavaltiossa, lounaisessa Saksassa. Se sijaitsee Schwarzwaldin metsäisen vuorijonon pohjoisella rajaseudulla, Stuttgartista koilliseen. Vuoden 2011 väestönlaskennassa kaupungin asukasluku oli noin 114 000, ja se on pinta-alaltaan 98,03 neliökilometrin suuruinen. Väestötiheys on 1 167 as/km².
Pforzheim sai alkunsa roomalaisena kylänä, "Vicus Portuksena", vuonna 90 eaa. Kaupunkina Pforzheimia on dokumentoitu vuodesta 1095 alkaen. Keskiajalla kaupunki tunnettiin varsinkin latinankielisestä koulustaan, jonka opettajina toimivat muun muassa Johannes Reuchlin sekä Philipp Melanchthon. Kello- ja jalokivikoruteollisuus, josta Pforzheim vielä nykyäänkin tunnetaan maailmanlaajuisesti, alkoi kaupungissa vuonna 1767, kun sinne perustettiin ensimmäinen niitä valmistava tehdas.
Toisen maailmansodan ilmapommituksissa Pforzheim tuhoutui miltei täydellisesti, mutta on sittemmin noussut taas jaloilleen, palaten takaisin pohjoisen Schwarzwaldin alueen keskukseksi.
GarageBand
GarageBand on Applen kehittämä musiikinteko-ohjelma. Ohjelma toimitetaan jokaisessa uudessa Applen Macintosh-tietokoneessa. Päivityksiä myydään Applen omaan OS X -järjestelmään suunnatun kuluttajaohjelmisto iLifen mukana.
GarageBandissa on digitaalisten soittimien kirjasto, jossa on mm. syntetisaattori- ja rumpulooppeja. Käyttäjä voi myös itse tehdä omia looppeja joko käyttämällä oikeaa instrumenttia, midi-koskettimistoa tai nuotintamalla. JamPack -kirjastoja hankkimalla voi laajentaa digitaalisten soittimien valikoimaa.
GarageBandilla pystyy myös nauhoittamaan autenttisia WAV-muotoisia audioraitoja mikrofonilla tai kytkemällä minkä tahansa analogista ääntä syöttävän laitteen äänikortin linjasisäänmenoon. GarageBand sisältää useita efekti- ja instrumenttivahvistinmallinnoksia , joten esimerkiksi kitaran ja tietokoneen välille ei välttämättä tarvita erillistä etuastetta. Lisäksi käyttäjä voi itse tehdä ja muokata erilaisia efektejä tarpeisiinsa sopiviksi.
Ohjelmaa ei ole suunniteltu ammattilaisille, vaan aloittelijoille mahdollistamaan musiikin tekeminen helpommaksi.
Siegen
Siegen on kaupunki Saksan länsiosassa Nordrhein-Westfalenin osavaltiossa. Se sijaitsee Siegjoen varrella, josta se on myös saanut nimensä. Kaupungissa on arviolta 102 355 asukasta (vuonna 2015) ja sen pinta-ala on 114,69 neliökilometriä.
Ensimmäisen kerran Siegen esiintyy kirjallisissa lähteissä vuonna 1079, nimellä "Sigena". Vuonna 1224 Siegen mainitaan vastikään rakennettuna kaupunkina. Nykyisin Siegen on Etelä-Westfalenin hallinnollinen ja palvelullinen keskus, ja kaupungin teollisuus on pitkälti metalliteollisuutta. Siegen tunnetaan myös yliopistokaupunkina, kaupungin yliopistossa opiskelee noin 12 500 opiskelijaa.
Se avautuu
Se avautuu on suomalaisen laulajan Kari Kuuvan studioalbumi. Se julkaistiin 1982.
Kirjapaja
Kirjapaja on erikoistunut uskonnollisen kirjallisuuden ja kirkollisten kirjojen kustantamiseen, mutta merkittävä osa sen vuosittain julkaisemasta noin sadasta nimikkeestä kuuluu yleiseen kirjallisuuteen ja elämäntaitoon. Kustantamo julkaisee myös oppimateriaaleja ja ammatillisia kirjoja Edukustannus tuotemerkillä. Lasten Keskus julkaisee lastenkirjoja.
Lasten Keskus ja Kirjapaja Oy:n toiminnat yhdistyivät keväällä 2013 ja toimitusjohtaja on Juha-Pekka Heinonen.
Pelkkää Kuuvaa
Pelkkää Kuuvaa on suomalaisen laulajan Kari Kuuvan studioalbumi. Se julkaistiin 1974.
Lippupallo
Lippupallo on Yhdysvalloissa amerikkalaisesta jalkapallosta kehitetty palloilulaji, joka sopii sekä miehille ja naisille että aikuisille ja lapsille. Laji muistuttaa säännöiltään ja pelitavaltaan amerikkalaista jalkapalloa, mutta pelissä fyysisen kontaktin määrä on loukkaantumisten välttämiseksi minimoitu.
Toisin kuin amerikkalaisessa jalkapallossa, lippupallossa ei ole suojavarusteita (hammassuojaa lukuun ottamatta), ja peli sopii erityisesti kuntoilulajiksi, myös naisille ja lapsille. Lippupallo ei ole vielä Suomessa yleisesti tunnettu laji, mutta lajiliitto Suomen Amerikkalaisen Jalkapallon Liitto tarjoaa opetusta, varusteita ja lajitietoutta esimerkiksi koulujen liikuntaohjelmille.
Yksinäisten pysäkki
Yksinäisten pysäkki on suomalaisen laulajan Kari Kuuvan studioalbumi. Se julkaistiin 1986.
Macabre
Macabre on Illinoisissa, Chicagossa vuonna 1985 perustettu heavy metal -yhtye. Musiikissaan bändi yhdistelee death- ja thrash-metallia ja grindcorea, jota he itse kutsuvat "Murder Metaliksi" ("murhametalli"). Bändi on toiminut alusta asti samalla kokoonpanolla, ja jäsenillä on sivuprojekti Macabre Minstrels, joka soittaa akustisia cover-versioita tunnetuista "nuotiolauluista". Sanoitukset ovat miltei kaikki tositarinoita sarjamurhaajista ja massamurhaajista, heidän murhistaan ja uhreistaan. Bändin kitaristi-laulaja Corporate Death haastatteli mm. John Gacya ja Jeff Dahmeria heidän ollessaan elossa käyttäen materiaalia bändin sanoituksissa. Hän oli myös paikalla Dahmerin oikeudenkäynnissä ja vieraili Gacyn luona useasti hänen ollessaan vankilassa. Corporate Deathin Dahmerista keräämän materiaalin pohjalta julkaistiin vuonna 2000 teemalevy "Dahmer".
Outolintu (Kari Kuuvan albumi)
Outolintu on suomalaisen laulajan Kari Kuuvan studioalbumi. Se julkaistiin 1989.
Daylight Dies
Daylight Dies on Pohjois-Carolinassa vuonna 1996 perustettu yhdysvaltalainen metalliyhtye, jonka tyylilaji on melodinen death metal ja doom metal.
Daylight Dies sai vuonna 2002 levytyssopimuksen Relapse Recordsilta. Samana vuonna ilmestyi yhtyeen ensimmäinen täysimittainen albumi "No Reply". Yhtye kiersi Yhdistyneessä kuningaskunnassa, Irlannissa, Belgiassa, Alankomaissa, Yhdysvalloissa ja Kanadassa Katatonian ja Lacuna Coilin kanssa.
Loppuvuodesta 2005 Daylight Dies solmi levytyssopimuksen Candlelight Recordsin kanssa. Maaliskuussa 2006 ilmestyi albumi "Dismantling Devotion". Kesäkuussa 2006 yhtye ilmoitti tekevänsä lokakuun 20. ja marraskuun 19. välisenä aikana kiertueen Katatonian ja Moonspellin kanssa. 9. elokuuta 2006 julkaistiin musiikkivideo kappaleelle "Lies That Bind".
Karl Svensson
Karl Svensson (s. 21. maaliskuuta 1984 Jönköping, Ruotsi) on ruotsalainen jalkapalloilija, pelipaikaltaan puolustaja. Hän edustaa Allsvenskanissa pelaavaa IFK Göteborgia.
Aiemmin hän on edustanut kotimaassaan IFK:n lisäksi Jönköpingiä sekä Skotlannissa Rangersia ja Ranskassa SM Caenia.
Svensson on pelannut myös Ruotsin maajoukkueessa. Hän kuului Ruotsin joukkueeseen vuoden 2006 MM-kisoissa.
N-butyyliasetaatti
N-butyyliasetaatin kemiallinen kaava on CHO ja rakennekaava CHCOO(CH)CH. N-butyyliasetaatista käytetään myös nimitystä "butyylietanoaatti".
N-butyyliasetaatti on normaaliolosuhteissa olomuodoltaan väritön neste, jolla on tunnusomainen haju. Sen moolimassa on 116,2 g/mol, sulamispiste –78 °C, kiehumispiste 126 °C, suhteellinen tiheys 0,88 g/cm (vesi = 1,0 g/cm), liukenee veteen 20 °C:n lämpötilassa 0,7 g/100 ml, leimahduspiste 22 °C c.c., itsesyttymislämpötila 420 °C ja CAS-numero 123-86-4.
Yhdistettä esiintyy kukkien tuoksuissa ja semiokemikaalina eliöiden viestinnässä.
N-butyyliasetaatin isomeerisia asetaatteja ovat isobutyyliasetaatti, sek-butyyliasetaatti ja tert-butyyliasetaatti.
Butyyliasetaatilla on hyvä liuotuskyky ja se kykenee liuottamaan myös useita polymeerejä, kuten kumeja, polyvinyyliasetaattia, polystyreeniä ja selluloosaa. Tämän vuoksi sitä käytetään liuottimena. Sen tuoksu muistuttaa esimerkiksi omenaa tai päärynää, minkä vuoksi butyyliasetaattia käytetään myös hajusteissa.
Christian Wilhelmsson
Christian ”Chippen” Wilhelmsson (s. 8. joulukuuta 1979 Malmö, Ruotsi) on ruotsalainen jalkapalloilija, pelipaikaltaan keskikenttäpelaaja.
Wilhelmsson on seuratasolla edustanut muun muassa Mjällbyä, Stabækia, Anderlechtia, Nantesia, Romaa, Boltonia ja Deportivo La Coruñaa.
Wilhelmsson lukeutui Ruotsin maajoukkueen vakionimiin. Hän kuului Ruotsin joukkueeseen muun muassa vuoden 2004 EM-kisoissa ja vuoden 2006 MM-kisoissa. Hän pelasi kaikkiaan 79 maaottelua ja teki niissä yhdeksän maalia vuosina 2001–2012.
Mandrake (albumi)
Mandrake on saksalaisen power metal -yhtye Edguyn viides albumi. Se julkaistiin vuonna 2001. Levyn julkaisemisen yhteydessä tehty keikkakiertue on Edguyn tähänastisen historian suurin, sisältäen 60 konserttia ympäri maailmaa. Albumin kappaleista yhdestä, ”All the Clownsista”, on kuvattu myös musiikkivideo, mutta video julkaistiin ainoastaan Etelä-Euroopassa.
Isobutyyliasetaatti
Isobutyyliasetaatin kemiallinen kaava on CHO ja rakennekaava CHCOOCHCH(CH). Isobutyyliasetaatista käytetään myös nimityksiä "2-metyylipropyyliasetaatti", "2-metyyli-1-propyyliasetaatti" tai "beta-metyylipropyylietanoaatti".
Isobutyyliasetaatti on normaaliolosuhteissa olomuodoltaan väritön neste, jolla on tunnusomainen haju. Sen moolimassa on 116,16 g/mol, sulamispiste − 99 °C, kiehumispiste 118 °C, suhteellinen tiheys 0,87 g/cm (vesi = 1,0 g/cm), liukenee veteen 20 °C:n lämpötilassa 0,67 g/100 ml, leimahduspiste 18 °C c.c., itsesyttymislämpötila 421 °C ja CAS-numero 110-19-0.
Yhdistettä esiintyy kukkien tuoksuissa ja semiokemikaalina eliöiden viestinnässä.
Isobutyyliasetaatin isomeerisia asetaatteja ovat n-butyyliasetaatti, sek-butyyliasetaatti ja tert-butyyliasetaatti.
Isobutyyliasetaattia käytetään liuottimena. Lisäksi sitä käytetään hajusteena ja aromiaineena, joihin se tuo omenan, banaanin, aprikoosin, mansikan, ananaksen tai rommin kaltaisen tuoksun ja maun. Isobutyyliasetaattia valmistetaan esteröimällä isobutanolia etikkahapon kanssa.
Johan Elmander
Johan Erik Calvin Elmander (s. 27. toukokuuta 1981 Alingsås, Ruotsi) on ruotsalainen jalkapalloilija, pelipaikaltaan hyökkääjä.
Holmalunds IF:ssä uransa aloittanut Elmander debytoi Allsvenskanissa keväällä 2000 Örgryten paidassa. Nuori hyökkääjä herätti kiinnostusta ulkomailla ja hän siirtyi vuonna 2000 alankomaalaiseen Feyenoordiin. Rotterdamilaisseurassa Elmander oli mukana voittamassa UEFA Cupin finaalissa 2002 Borussia Dortmundin 3-2 päästen kentälle 76. minuutilla.
Elmander ei kuitenkaan ollut tyytyväinen vähäiseen peliaikaan Feyenoordissa ja siirtyi 2002 lainalle kotimaahansa Djurgårdenin joukkueeseen. Samana vuonna hän juhli tuplamestaruutta tukholmalaisseurassa. Kauden 2003-04 hän pelasi lainalla NAC Bredassa.
Vuonna 2004 Elmander siirtyi Feyenoordista tanskalaiseen Brøondbyhyn, jossa hänen uransa lähti nousuun. Tuplamestaruuteen päättyneellä kaudella 2004–2005 Elmander teki 27 ottelussa 9 maalia ja seuraavalla kaudella hän maalasi 13 kertaa. Hyvät otteet herättivät kiinnostusta ulkomailla ja vuonna 2006 Elmander siirtyi ranskalaiseen Toulouseen.
Kaudella 2006–2007 Elmander oli iskussa ja oli 11 maalillaan yksi Toulousen kantavista voimista joukkueen sijoittuessa liigassa sensaatiomaisesti kolmanneksi. Mestarien liigassa Liverpool FC pudotti aneemisen Toulousen karsinnoissa eikä syyskausi sujunut liigassakaan hyvin. Elmander on kuitenkin iskenyt maaleja hyvään tahtiin ja koko joukkueen peli on piristynyt kauden vanhetessa.
Tammikuun siirtoikkunan aikana Elmanderin perässä on huhuttu olevan useita eurooppalaisia huippuseuroja Tottenhamista Real Madridiin. Newcastle Unitedin on kerrottu tarjonneen hänestä 10 miljoonaa puntaa.
Ruotsin maajoukkueessa Elmander oli mukana MM-kisoissa 2006. Hän pääsi kentälle kahdessa ottelussa vaihtomiehen roolissa, mutta EM-karsintojen aikana hän on noussut Lars Lagerbäckin avainmiehistöön.
EM-karsinnoissa Elmander neljä osumaa iskenyt Elmander kuului myös lopputurnauksessa päävalmentaja Lagerbäckin luottopelaajiin. Henrik Larssonin palattua maajoukkuetehtäviin, sai Elmander peliaikaa oikeana laitalinkkinä Toulousesta tutumman kärkipaikan sijaan.
Alkulokoon päättyneiden EM-kisojen jälkeen Elmander siirtyi surkean kauden 2007–2008 pelanneesta Toulouse FC:stä Englannin Valioliigassa pelaavan Bolton Wanderersin riveihin. Siirtosumma on arvioiden mukaan noin 12,6 miljoonaa euroa. Vuonna 2011 hän siirtyi turkkilaiseen Galatasarayhyn ja pelasi sittemmin muun muassa Englannin Valioliigan Norwich Cityssä lainasopimuksella.
Ruotsin maajoukkueessa Elmander pelasi kaikkiaan 85 ottelua ja teki niissä 20 maalia.
Sek-butyyliasetaatti
sek-butyyliasetaatin kemiallinen kaava on CHO ja rakennekaava CHCOOCH(CH)CHCH. sek-butyyliasetaatista käytetään myös nimeä "1-metyylipropyyliasetaatti".
sek-butyyliasetaatti on normaaliolosuhteissa olomuodoltaan väritön neste, jolla on tunnusomainen haju. Sen moolimassa on 116,16 g/mol, sulamispiste −99 °C, kiehumispiste 112 °C, suhteellinen tiheys 0,87 g/cm (vesi = 1,0 g/cm), liukenee veteen 20 °C:n lämpötilassa 0,8 g/100 ml, leimahduspiste 17 °C c.c. ja CAS-numero 105-46-4.
sek-butyyliasetaatin isomeerisia asetaatteja ovat n-butyyliasetaatti, isobutyyliasetaatti ja tert-butyyliasetaatti.
1-metyylipropyyliasetaatilla on vain vähän teollista merkitystä. Sitä käytetään lähinnä nitroselluloosan liuottamiseen.
Amursk
Amursk () on kaupunki Amurjoen varrella Habarovskin aluepiirissä Venäjän kaukoidässä, noin 45 kilometriä Komsomolsk-na-Amuresta ja 328 kilometriä aluepiirin pääkaupungista Habarovskista pohjoiseen. Kaupungissa on arviolta 40 561 asukasta (vuonna 2016) ja sen pinta-ala on 317,971 neliökilometriä.
Amursk perustettiin vuonna 1958 ja kaupunki siitä tuli 1973.
Gafsa
Gafsa (tai Qafsah; arabiaksi قفصة) on kaupunki Etelä-Tunisiassa ja samannimisen kuvernementin pääkaupunki. Kaupungissa on 95 000 asukasta.
Kaupungissa ja sitä ympäröivällä Djeridin alueella on merkittävää fosfaattiteollisuutta.
Gafsan nimi ja asutuksen juuret yltävät mesoliittiselle ajalle. Se oli Numidialainen kaupunki, jonka Rooman valtakunnan joukot tuhosivat vuonna 106 eaa.. Trajanus rakennutti sen uusiksi. Roomalaiselta ajalta periytyy Gafsan roomalainen kylpylä, "Piscines romaines", joka on yhä käytössä. Gafsa sijaitsee 369 kilometriä etelään pääkaupunki Tunisista.
Vuonna 1980 kaupunki vallattiin yhdeksi päiväksi.
Noin 300 tunisialaisen maanpakolaisen ryhmä saapui Libyasta ja valloitti kaupungin tavoitteenaan syrjäyttää presidentti Habib Bourguiba. Ranska ja Yhdysvallat asettuivat tukemaan Bourguibaa ja lähettivät sotilaita Tunisiaan. 48 ihmistä kuoli seuranneissa taisteluissa. Vallankaappausyrityksen organisoivat Algeria ja Libya.
Etikettipaperi
Etikettipaperit ovat yleensä sellupohjaisia toispuolisesti päällystettyjä, täysliimattuja papereita. Niiden neliömassa on 65...90 g/m. Etikettipapereita käytetään monenlaisten tuotteiden, kuten lasi- ja säilyketölkkien ja juomapullojen etiketöinnissä. Etiketit voidaan jakaa kolmeen ryhmään liimaustavan mukaan: liimattaviin, itseliimautuviin ja lämmön avulla liitettäviin etiketteihin. 
Etikettipaperin pintapuoli on päällystetty usein kahteen kertaan, ja taustapuoli on pintakäsitelty.
Etikettipaperin jatkojalostusprosesseja ovat metallointi (pinnoitus), painatus, lakkaus, preeglaus (kohotus), leikkaus, stanssaus(leikataan haluttuun muotoon) ja etiketöinti.
Jatkojalostusprosessista riippuen etikettipaperien ominaisuudet voivat olla hyvin erilaisia. Painatus tehdään tavallisesti joko syväpaino-, kohopaino- tai offsetpainotekniikalla. Nämä painatustekniikat vaativat hyvin erilaisia pintaominaisuuksia paperilta. Palautuspullon etiketillä on oltava hyvä märkälujuus.
Kun etikettipaperi lähtee valmiina paperitehtaalta, tämä jalostettu tuote muuttuu muiden jalostusprosessien raaka-aineeksi.
Jalostuslaitoksessa etikettipaperi voidaan metalloida eli yleisimmin aluminoida. Metallointi tehdään tyhjöhöyrystämällä. Metalloinnilla aikaansaadaan hyvä kaasutiiveys, valotiiveys ja ulkonäkö. Etikettipaperien kohdalla tavoitteena on ulkonäön parantaminen. Metalloitavan paperin on oltava sileä ja tiivis. Yleensä metalloitavat paperit ovat päällystettyjä ja esilakattuja.
Metalloinnin jälkeen etikettipaperi painetaan ja mahdollisesti lakataan. Painatus tapahtuu joko arkki- tai rullamuodossa offsetpainokoneella tai rullamuodossa syväpainokoneella tai kohopainossa. Näiden jälkeen vuorossa on stanssaus.
Kun etikettipaperi on saatu etiketin muotoon, se voidaan etiketöidä. Modernien märkäliimausetiketöintikoneiden toimintanopeus on 80 000 pulloa/h eli 22 pulloa/s. Etiketöinnissä etiketin taustapuolelle lisätään liima, ja etiketti kiinnitetään pulloon. Lasipulloissa liimana käytetään dekstriinitärkkelystä ja kaseiinia, ja muovipulloissa kuumasulateliimoja. Välittömästi etiketin kiinnityksen jälkeen pullo kuljetetaan kuljetuslinjoja pitkin pakattavaksi.
Valmis tuote kuljetetaan kauppoihin, ja sieltä se siirtyy kuluttajille. Palautuspullot palautuvat takaisin pullotustehtaalle. Siellä ne puhdistetaan pesulaitteistossa ja etiketit kulkeutuvat poltettaviksi.
Etiketiltä vaaditaan lähinnä seuraavia ominaisuuksia:
Yleisin jalostusprosessi on painatus, sillä kaikki etikettipaperit painetaan. Usein painettu pinta lakataan ulkonäön parantamiseksi ja suojaominaisuuksien aikaansaamiseksi. Metallointi on erikoisprosessi, jolla tähdätään etikettien tapauksessa ulkonäön parantamiseen. Tarralaminoinnissa laminoidaan etikettipaperi ja irrokepaperi liimalla, jolloin syntyy tarraetiketti.
Painatuksen ja lakkauksen jälkeen etiketit stanssataan, jonka jälkeen ne ovat valmiita etiketöintiin. Etiketöintiprosessissa etiketti kiinnitetään pullon kylkeen joko märkäliimauksella tai tarraa käyttäen.
Saariston lapset
Saariston lapset () on Astrid Lindgrenin kirjoittama kirja vuodelta 1964 sekä samana vuonna julkaistu Lindgrenin käsikirjoittama ja Olle Hellbomin ohjaama TV-sarja. Se on ainoa Lindgrenin kertomuksista, joka kirjoitettiin suoraan televisiota varten.
Tarinoiden tapahtumat sijoittuvat pääosin Tukholman saaristoon saarelle nimeltä Saltkråkan (). Alun perin nimi "Saltkråkan" oli Lindgrenin perheen purjeveneellä, mutta on myös olemassa sen niminen asumaton luoto. Saaristo valikoitui tapahtumaympäristöksi, koska Lindgren halusi näyttää, miten ihanaa saaristoelämä voi olla kun se oli vielä alkuperäisen kaltaista (siihen aikaan saaristossa tapahtui paljon muutoksia).
Kaikkiaan saariston lapsista on tehty kirja, kaksi TV-sarjaa ja viisi elokuvaa. Lisäksi on tehty kuvakirja Saariston lapset merirosvoina ("Skrållan och sjörövarna", 1967), jonka kuvitus on peräisin elokuvasta.
Perheeseen kuuluu kirjailija-isä Melker, tytär Malin ja tätä reippaasti nuoremmat pojat Johan sekä Niklas. Lisäksi perheessä on eläinrakas pikkupoika Pelle. He ovat saaren kesävieraita, jotka asuvat siellä ollessaan Nikkarila-nimisessä mökissä. Myöhemmin syntyy Malinille ja hänen miehelleen Petterille Ninni-tyttö, jota ei siis ole kirjassa ollenkaan.
Isä ja äiti ovat nimeltään Nisse ja Märta. He omistavat saaren kaupan. Perheessä on kolme tyttöä: Teddy (oik. Teodora), Freddy (oik. Fredrika) ja Pampula (oik. Karin Maria Eleonoora Josefiina), joka on Pellen ystävä. Pampulan koira on rodultaan bernhardinkoira ja nimeltään Laivuri.
Stina-tyttö käy saarella isoisänsä, Södermanin papan luona. Saarella asuu myös Vesterman-niminen mies, joka ei aina ole aivan ystävällinen, sekä hänen vaimonsa rouva Vesterman. Lisäksi välillä tavataan esimerkiksi Teddyn ja Freddyn opettaja Björn sekä Krister, joka on kiinnostunut Malinista. Norrtäljessä tavataan mm. rouva Sjöblom, joka asui ennen Saltkråkanissa.
Saariston lapsista on tehty kaikkiaan viisi elokuvaa ja kaksi TV-sarjaa, joita tosin on osin tehty toistensa pohjalta. Pääosissa ovat muun muassa Maria Johansson (Pampula), Stephen Lindholm (Pelle) ja Kristina Jämtmark (Stina).
Kuvaukset on tehty Norröran saarella, joka sijaitsee lähellä Lindgrenin kesäpaikka Furusundia.
Kuolajoki (Kemijoen vesistö)
Kuolajoki () on joki Kemijoen vesistössä Suomen ja Venäjän alueilla. Venäjän vesistörekisterin mukaan joen pituus on 58 kilometriä ja valuma-alueen laajuus 471 neliökilometriä.
Kuolajoki saa alkunsa Kuolajärvestä Murmanskin alueen länsiosasta Suomen luovuttamalta Sallan–Kuusamon alueelta. Sieltä joki virtaa länteen valtakunnan rajan yli Sallan kunnan alueelle. Joki laskee Tenniöjokeen Sallan Saijan kylän luona. Muita jokivarren kyliä ovat luovutetulle alueelle jäänyt entinen Sallan kirkonkylä Kuolajärvi sekä Suomen puolella Kotala, Särkelä ja Mukkala. Kuolajokeen laskee Venäjän puolella Sallajoki.
Kuolajoki on nykyisin lähinnä virkistyskäytössä. Joskus aikanaan alueella asuneiden ihmisten pitikin maksaa veronsa sekä Ruotsille että Venäjälle kaloina: kymmenen leiviskää kuivattua haukea jokaisesta yli 17-vuotiaasta henkilöstä.
Turanismi
Turanismi, tai panturanismi, on ajatus kaikkien turaanisiksi kutsuttujen kansojen liittoumasta ja lähemmästä yhteydestä. Pyrkimyksenä on myös herättää ihmiset tiedostamaan oma turaanilaisuutensa ja vaalimaan kulttuuriaan. Turanismia ei pidä sekoittaa panturkkilaisuuteen, sillä se käsittää turkinsukuisten kansojen lisäksi myös mm. unkarilaiset, suomalaiset ja muut itämerensuomalaiset, mongolit, tunguusit, Japanin kansoja ja korealaiset. Täten se on laajemmin kaikki altailaiset ja uralilaiset suureksi perheeksi yhdistävä aate.
Turanismi on myös poliittinen liike ja tärkeä tekijä turkkilaisen kansallismielisen MHP-puolueen ideologiassa. Sen jäsenistä käytetään epävirallisesti nimitystä Harmaasudet, turkiksi "Bozkurtlar", mikä johtaa muinaisten altailaisten kansojen tärkeimmästä symbolista, äitisusi Asenasta.
Jotkut yhdistävät turanismiin myös ajatuksen muinaisista sumerilaisista turaanilaisten esi-isinä, joiden jälkeläiset Sumerin tuhouduttua pirstoutuivat pitkin Euraasiaa. Ajatus pohjautuu muiden muassa niihin yhteyksiin, joita on väitetty löytyvän sumerin kielen ja altailaisten ja uralilaisten kielten väliltä. Tieteellisen käsityksen mukaan sumeri on kuitenkin isolaattikieli eivätkä altailaisetkaan kielet kielitieteilijöiden enemmistön nykyisen käsityksen mukaan polveudu yhteisestä alkukielestä.
Pavian taistelu
Pavian taistelu käytiin 1525 Pavian edustalla Pohjois-Italiassa. Pyhän saksalais-roomalaisen keisarikunnan ja Espanjan (Habsburgien) joukot kukistivat Ranskan joukot ja ottivat kuningas Frans I:n vangiksi.
Taistelu oli osa vuosien 1521–1526 italialaissotaa. Ranskalaiset olivat tunkeutuneet Lombardiaan ja piirittäneet Pavian kaupungin, jonka avuksi keisarilliset tulivat.
Alkulukupari
Alkulukupariksi eli alkulukukaksosiksi kutsutaan kahta alkulukua, joiden erotus on 2. Ensimmäisiä alkulukupareja ovat (3, 5), (5, 7), (11, 13), (17, 19) ja (29, 31). Alkulukupareja arvellaan olevan äärettömän monta, mutta tätä ei ole todistettu. 14. toukokuuta 2013 Zhang Yitang New Hampshiren yliopistosta julkaisi todistuksen, jonka mukaan on olemassa äärettömän monta alkulukua formula_1 ja formula_2, missä formula_3 Myöhemmin formula_4:n arvo on saatu pudotettua lukuun 246.
Kaikki alkulukuparit lukuun ottamatta paria (3, 5) ovat muotoa (6"n" − 1, 6"n" + 1), jossa "n" on luonnollinen luku, jonka täytyy päättyä lukuun 0, 2, 3, 5, 7 tai 8, lukuun ottamatta tapausta n = 1.
Clementin lauseen mukaan ("m", "m" + 2) on alkulukupari, jos ja vain jos
Lisäksi on todistettu seuraava lause :
Olkoon formula_6. Tällöin formula_7 ja formula_8 muodostavat alkulukuparin, jos ja vain jos formula_9 on jaollinen formula_7:llä muttei formula_8:lla.
Sergusovin lauseen mukaan formula_7 ja formula_8 ovat alkulukuja jos ja vain jos
Suurin tunnettu alkulukupari on 25. joulukuuta 2011 löydetty formula_18. Molemmissa alkulukuparin luvuissa on 200 700 numeroa.
Alkulukupareja arvellaan olevan äärettömän monta, mutta tätä ei ole todistettu. Niiden lukumäärä onkin lukuteorian suurimpia ratkaisemattomia ongelmia. Alkulukupareille on kuitenkin olemassa samankaltainen laskufunktio kuin alkuluvuillekin, formula_19, joka ilmaisee lukua "n" pienempien alkulukuparien määrän.
Jadesoturi
Jadesoturi (kiinaksi 玉战士 Yù zhànshì) on suomalais-kiinalaisena yhteistuotantona tehty elokuva, jonka tarina yhdistelee Kalevalan mytologiaa ja kiinalaista wuxia-elokuvakerrontaa. Elokuvan on ohjannut Antti-Jussi Annila.
"Jadesoturi" sai Suomen-ensi-iltansa 13. lokakuuta 2006 40 kopion voimin. Kiinassa se sai ensi-iltansa 24. lokakuuta 175 kopion voimin 80 kaupungissa. "Jadesoturi" oli samalla ensimmäinen suomalainen elokuva, joka pääsi Kiinassa teatterilevitykseen. Sitä levittää Kiinassa Warner China Film HG Corporation. Kiinan lisäksi elokuvan levitysoikeudet on myyty yli 30 maahan. Suomessa elokuva keräsi hieman vajaat 83 000 katsojaa.
"Jadesoturin" vastaanotto oli Kiinassa kriittinen. Paikallisiin lehtiin tehdyissä arvosteluissa moitittiin elokuvaa vaikeasti ymmärrettäväksi: siinä liikutaan sekä Suomessa että Kiinassa ja vielä eri aikakausien välillä. Lisäksi suomalaisten näyttelijöiden kiinan kielen ääntämystä ei pidetty hyvänä, vaan ennemminkin naurettavana.
Vuonna 2007 "Jadesoturi" sai Jussi-palkinnon parhaasta pukusuunnittelusta (Anna Vilppunen) ja parhaasta elokuvamusiikista (Kimmo Pohjonen ja Samuli Kosminen).
Suomalainen Bleak-yhtye esitti Kimmo Pohjosen ja ruotsalaisen Ana Johnssonin kanssa elokuvan tunnuskappaleen "Fate", joka valittiin vuoden 2007 parhaaksi pohjoismaiseksi kappaleeksi.
Liisa Koivulehto
Liisa Koivulehto (s. 28. lokakuuta 1957) on suomalainen toimittaja
ja Tromssassa ilmestyvän Ruijan Kaiku -lehden päätoimittaja.
Koivulehto on koulutukseltaan opettaja, mutta opintojensa jälkeen hän on asunut Norjassa ja työskennellyt ensin vapaana toimittajana, ennen kaikkea Lapin Kansalle. Vuodesta 1995 lähtien Koivulehto on ollut "Ruijan Kaiun" päätoimittaja ja vetovoima. Päätoimittajana Koivulehto on ajanut kveenin kielen ja kveenien asioita Norjassa. Koivulehto on myös ollut keskeinen hahmo Tromssan ruijansuomalaisessa yhdistyksessä.
Nikolajevsk-na-Amure
Nikolajevsk-na-Amure () on kaupunki ja Nikolajevskin piirin hallintokeskus Habarovskin aluepiirissä Venäjän kaukoidässä, noin 80 kilometriä Amurjoen suusta, 582 kilometriä Komsomolsk-na-Amuresta ja 977 kilometriä aluepiirin pääkaupungista Habarovskista.
Asukasluvun kehitys:
Nikolajevsk-na-Amure kuului alun perin Kiinalle ja sen paikalla oli Miàojiē -niminen kaupunki. Kiinan hävittyä toisen oopiumsodan alue siirtyi Venäjälle Aigunin sopimuksella vuonna 1858 ja uudelleen Pekingin sopimuksella vuonna 1860.
Alue oli Venäjän hallussa jo ennen virallista luovutusta ja niinpä Nikolajevskin perusti Gennadi Nevelskoi vuonna 1850. Vuonna 1856 siitä tuli kaupunki ja se nimettiin samalla Nikolajevsk-na-Amureksi. Kaupungista tuli myös samaan aikaan perustetun Primorskin alueen pääkaupunki vuoteen 1880 asti. Nikolajevsk-na-Amure oli tuohon aikaan Venäjän kaukoidän suurin satamapaikka.
Nikolajevsk-na-Amure paikalla sijainnut kiinalaiskaupunki on todennäköisesti sama kaupunki, jonka japanilainen tutkimusmatkailija Mamija Rinzon mainitsee Fujori-nimellä 1800-luvun alussa.
Jalkaväkirykmentin määrävahvuus (talvisota)
Jalkaväkirykmentin määrävahvuus oli määritelty ennen talvisotaa vuonna 1939 seuraavanlaiseksi.
Määrävahvuisessa Jalkaväkirykmentissä olisi pitänyt olla muun muassa :
Käytännössä kaluston vähäisyyden vuoksi vain harva jos yksikään YH:ssa perustettu Jalkaväkirykmentti täytti mainitut kalustovahvuudet.
Määrävahvuiseen Jalkaväkirykmenttiin kuului seuraavat yksiköt (suluissa henkilöstön määrä) :
Tert-butyyliasetaatti
tert-butyyliasetaatin kemiallinen kaava on CHO ja rakennekaava (CH)COOCCH. tert-butyyliasetaatti on normaaliolosuhteissa olomuodoltaan väritön neste, jolla on tunnusomainen haju. Sen moolimassa on 116,16 g/mol, kiehumispiste 97,8 °C, suhteellinen tiheys 0,86 g/cm (vesi = 1,0 g/cm), liukenee huonosti veteen, leimahduspiste 15,5 °C (c.c.) ja CAS-numero 540-88-5. tert-butyyliasetaattia käytetään liuottimena.
tert-butyyliasetaatin isomeerisia asetaatteja ovat n-butyyliasetaatti, isobutyyliasetaatti ja sek-butyyliasetaatti.
Sovetskaja Gavan
Sovetskaja Gavan () on kaupunki ja Sovetskaja Gavanin piirin hallintokeskus Tatariansalmen rannalla Habarovskin aluepiirissä Venäjän kaukoidässä, 640 kilometriä aluepiirin pääkaupungista Habarovskista.
Asukasluvun kehitys:
Kaupunki on perustettu vuonna 1941.
Telekleides
Telekleides (400-luku eaa.) oli antiikin kreikkalainen komediarunoilija ja Perikleen voimakas vastustaja. Hänen kerrotaan kirjoittaneen kuusi näytelmää, joista on otsikoiden lisäksi säilynyt ainoastaan muutamia katkelmia.
Eräs Telekleideen näytelmistä on "Amfiktyones (Ἀμφικτύονες)" jossa hän kuvailee kulta-aikaa, jolloin ihmisillä on ollut kaikkea yllin kyllin ilman vaivannäköä. Hän saa yleisön ymmärtämään, ettei tällaista ihanteellista aikaa ole koskaan ollut eikä tule koskaan olemaan. Esittämällä toisen ääripään satiirisessa valossa hän edistää päinvastaista ajatusta – sitä, että vauraus saavutetaan kovan työn avulla.
Hänen muiden näytelmiensä nimet ovat "Apseudeis", "Eumenides", "Hesiodoi", "Prytaneis" sekä "Sterroi" ("Αψευδείς", "Ευμενίδες", "Ησίοδοι", "Πρυτάνεις" sekä "Στερροί").
Vain Glory Opera
Vain Glory Opera on saksalaisen power metal -yhtye Edguyn kolmas albumi. Se julkaistiin vuonna 1998. Albumi toimi perustana Edguyn myöhemmälle menestykselle ja on todennäköisesti yhtyeen tunnetuin levy. Albumilla vierailevat Blind Guardianin Hansi Kürsch ja Stratovariuksen Timo Tolkki. Laulun osalta kuorokohdissa lisä-ääninä toimivat Ralf Zdiarstek, Norman Meiritz ja Andy Allendorfer. Edguyn virallinen rumpali albumin levytyksen aikaan oli Felix Bohnke, mutta "Vain Glory Operalla" rumpuja soittaa Frank Lindenhall. Albumin viimeinen kappale "Hymn" on cover Ultravoxin kappaleesta.
Matti Wiberg
Matti Wiberg (s. 20. joulukuuta 1954 Hanko) on Turun yliopiston valtio-opin professori. Hän oli Tampereen yliopistossa apulaisprofessorina 1994-1998 ja professorina 1998-2001. Hän on julkaissut yli 50 teosta, yli 300 tieteellistä artikkelia ja kirjan lukua sekä satoja kirja-arvosteluja ja lehtikirjoituksia.
Wiberg tunnetaan aktiivisena yhteiskunnallisena keskustelijana. Hän on muun muassa kritisoinut puoluegallupeja kannatusmuutoksen ylikorostamisesta. Wiberg on myös vaatinut presidentin viran lakkauttamista.